แรงเทขายถล่ม WP รูดหนัก 8% ทำนิวโลว์ตั้งแต่กลับเทรด!
แรงเทขายถล่ม WP รูดหนัก 8% ทำนิวโลว์ตั้งแต่กลับเทรด! ล่าสุด ณ เวลา 15.58 น. อยู่ที่ 7.80 บาท ลบ 0.70 บาท หรือ 8.24% สูงสุดที่ 8.60 บาท ต่ำสุดที่ 7.80 บาท ด้วยมูลค่าซื้อขาย 68.07 ล้านบาท 
27 ก.พ. 2561

ผู้สื่อข่าวรายงานว่า ราคาหุ้นบริษัท ดับบลิวพี เอ็นเนอร์ยี่ จำกัด (มหาชน) หรือ WP ล่าสุด ณ เวลา 15.58 น. อยู่ที่ 7.80 บาท ลบ 0.70 บาท หรือ 8.24% สูงสุดที่ 8.60 บาท ต่ำสุดที่ 7.80 บาท ด้วยมูลค่าซื้อขาย 68.07 ล้านบาท

ทั้งนี้ราคาหุ้น WP ปรับตัวลดลงแรงสุดนับตั้งแต่กลับเข้ามาซื้อขายในตลาดหลักทรัพย์แห่งประเทศไทยอีกครั้ง เมื่อวันที่ 1 ก.พ.2561 ที่ผ่านมา โดยราคาปิดของการเข้าซื้อขายวันแรกอยู่ที่ 12.30 บาท
โดยจากการตรวจสอบของ “ข่าวหุ้นธุรกิจออนไลน์” พบว่า มีแรงขายหุ้น WP ออกมาอย่างหนักตั้งแต่ช่วงเวลาประมาณ 14.55 น. ส่งผลราคาหุ้นซึ่ง ณ ขณะนั้นอยู่ที่ระดับ 8.05 บาท ปรับตัวลดลงเหลือ 7.95 บาท และปรับตัวลดลงอย่างต่อเนื่องในช่วงใกล้ปิดการซื้อขายสู่จุดต่ำสุดที่ 7.80 บาท
 